《览齐山寺陈鸿断碑》
宋代·吴中复

翠琰何年沉朽壤，羡师寻访得其余。
应同湘水断碑字，难辩韩陵片石书。
汩没身名真梦幻，变迁时月易丘墟。
收藏且作山中物，莫问陈鸿记事初。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。